კვაისა
კვაისა — დაბა ონის მუნიციპალიტეტში, რაჭა-ლეჩხუმი-ქვემო სვანეთის მხარეში. მდებარეობს მდინარე ჯეჯორაზე, ქალაქ ცხინვალიდან 60 კმ-ზე, მის ჩრდილო-დასავლეთით ცხინვალი-ონის საავტომობილო გზაზე. 1992 წლიდან კვაისა მოქცეულია თვითგამოცხადებულ ეგრეთ წოდებული სამხრეთ ოსეთის რესპუბლიკაში, რომელმაც 2007 წელს მას ქალაქის სტატუსი მიანიჭა. კვაისაში დანგრეულია ინფრასტრუქტურა. აქ წარმოებს სპილენძის და თუთიის საბადოების დამუშავება. დაბა მდებარეობს ისტორიულ კუდაროში, ხეობაში რაჭასა და დვალეთს შორის.